Vandet i hanerne i Vrensted er stadig ikke godkendt til at drikke. Dog siger vandværket, at fejlen er fundet, og en udbedring er i gang. - VI har fundet ud af, at der er en fejl i vores råvandstank, der nu skal repareres af eksperter , siger Leif Jensen, der er formand for Vrensted Vandværk. I første omgang bliver der installeret et UV-filter, der sender stråler gennem vandet, så bakterierne bliver slået ihjel. - Vi tager prøver på det vand, der går ud til borgerne, igen torsdag, og indtil kredsdyrlægen har sagt god for det, så skal vandet stadig koges, siger Leif Jensen. Han forventer, at vandet vil være rent igen på fredag, men borgerne vil høre nærmere.

Opsummering:
Fejlen på vandværket er fundet, men borgerne i Vrensted må ikke drikke vandet direkte fra hanen.